Predkladacia správa

       Uznesením vlády č.525 z 13.júna 2001 k návrhu východísk štátneho rozpočtu na rok 2002 v bode D.12 bolo uložené ministrovi dopravy, pôšt a telekomunikácií pripraviť postup výstavby diaľnic a rýchlostných ciest v roku 2002 v závislosti od limitu výdavkov schváleného vládou podľa bodu A.2  tohto uznesenia.

       Limit výdavkov na výstavbu diaľnic a rýchlostných ciest bol upresnený v návrhu zákona o štátnom rozpočte na  rok 2002 v čiastke 10,597 mld. Sk. V porovnaní s navrhovanými výdavkami na rok 2002 obsiahnutými v Novom projekte výstavby diaľnic a rýchlostných ciest (ďalej len Nový projekt),   schválenom uznesením vlády č. 162  dňa 21.2.2001,  je  limit  výdavkov   nižší o 200 mil. Sk.

      Predmetná informácia obsahuje menovitý zoznam  začínaných  stavieb a stavieb plánovaných na odovzdanie do užívania v roku 2002. Zároveň ich porovnáva  s harmonogramom začatia a odovzdania stavieb do užívania  podľa Nového projektu. 

      Materiál nebol prerokovaný v poradných orgánoch vlády.